**BRODSKO - POSAVSKA ŽUPANIJA**

**UPRAVNI ODJEL ZA ZDRAVSTVO I SOCIJALNU SKRB**

**FINANCIRANJE PROGRAMA/ PROJEKATA UDRUGA S PODRUČJA BRODSKO-POSAVSKE ŽUPANIJE KOJI SU OD INTERESA ZA OPĆE DOBRO IZ ZDRAVSTVA I SOCIJALNE SKRBI**

**ZA 2019. GODINU**

**Upute za prijavitelje**

Datum objave natječaja: 6. ožujak 2019. godine

Rok za dostavu prijava:30 dana od dana objave

**SADRŽAJ**

1. **FINANCIRANJE PROGRAMA I PROJEKATA I MANIFESTACIJA UDRUGA**

**NA PODRUČJU BRODSKO-POSAVSKE ŽUPANIJE KOJI SU OD INTERESA ZA OPĆE DOBRO IZ ZDRAVSTVA I SOCIJALNE SKRBI ZA 2019. GODINU**

* 1. Temelji za raspisivanje natječaja
  2. Cilj natječaja
  3. Planirani iznosi i ukupna vrijednost natječaja

1. **FORMALNI UVJETI NATJEČAJA**
   1. Prihvatljivi prijavitelji
   2. Prihvatljiva prioritetna područja i aktivnosti
   3. Prihvatljivi troškovi koji će se financirati putem natječaja
   4. Način prijave

2.4.1.Sadržaj opisnog obrasca programa/projekta

2.4.2.Sadržaj obrasca Proračuna programa/projekta

2.4.3.Slanje prijave

2.5.Ocjena prijava i donošenje odluke o dodjeli sredstava

1. **POPIS NATJEČAJNE DOKUMENTACIJE**
2. **FINANCIRANJE PROGRAMA/ PROJEKATA I UDRUGA**

**NA PODRUČJU BRODSKO-POSAVSKE ŽUPANIJE ZA 2019. GODINU**

* 1. TEMELJI ZA RASPISIVANJE JAVNOG NATJEČAJA

Udruge u današnjem društvu imaju važnu ulogu u povezivanju zajednice i javnih institucija te imaju snažan utjecaj na provođenje aktivnosti za korist zajednice, Sukladno tome, Upravni odjel za zdravstvo I socijalnu skrb Brodsko-posavske županije kontinuirano sufinancira programe i projekte udruga od značaja za razvoj unapređenje kvalitete života na svome području. U svrhu dodjele financijskih sredstava osiguranih u Proračunu Brodsko-posavske županije za 2019. godinu za navedena područja, a u skladu s zakonskim odredbama (Zakona o udrugama( “Narodne novine”, broj 74/14 i 70/17), Uredbe o kriterijima, mjerilima i postupcima financiranja i ugovaranja programa i projekta za opće dobro koje provode udruge (“Narodne novine”, broj 26/15), Pravilnika o financiranju programa i projekata udruga koji su od interesa za opće dobro Brodsko-posavske županije iz djelokruga Upravnog odjela za zdravstvo I socijalnu skrb) , objavljuje se Javni natječaj za financiranje programa I projekata udruga s područja Brodsko-posavske županije koji su od interesa za opće dobro iz zdravstva I socijalne skrbi za 2019. godinu.

* 1. CILJ NATJEČAJA

Cilj ovog Natječaja je povećati učinkovitost, kapacitete, sposobnost i opremljenost udruga čije je osnovno područje djelovanja zdravstvo I socijalna skrb I interes za kvalitetniji razvoj općeg dobra.

Vrednovanjem prijavljenog programa/projekta osobita pažnja će se usmjeriti na kvalitetu i sadržajnu inovativnost ponuđenog programa/ projekta, njegov značaj za zdravstvo I socijalnu skrb Brodsko-posavske županije, opći interes za razvoj i uključivanje što većeg broja građana u djelovanje udruga.

* 1. PLANIRANI IZNOSI I UKUPNA VRIJEDNOST NATJEČAJA

Za financiranje projekata u okviru ovog natječaja raspoloživ je iznos od 756.273,00 kuna.

Najniži iznos financijskih sredstava koji se može odobriti za financiranje pojedinog programa/projekta je 1.000,00 kuna.

Najviši iznos financijskih sredstava koji se može odobriti za financiranje pojedinog programa/projekta je 20.000,00 kuna.

Program/projekt se može financirati u 100% iznosu prihvatljivih troškova programa/projekta, pri čemu potencijalni prijavitelji i partneri nisu dužni osigurati sufinanciranje iz vlastitih sredstava. U slučaju da se predmetni program/projekt ne financira u 100% iznosu iz proračuna Brodsko-posavske županije (u daljnjem tekstu: Županija), udruga je dužna osigurati preostali iznos financiranja do punog iznosa financiranja programa/projekta.

Županija zadržava pravo promjene ukupno odobrenog iznosa ovisno o kvaliteti programa/projekta i dinamici punjenja županijskog proračuna.

**2. FORMALNI UVJETI NATJEČAJA**

2.1. PRIHVATLJIVI PRIJAVITELJI

**Pravo na podnošenje prijave imaju udruge , odnosno potencijalni korisnici uz uvjet da:**

* su upisani u Registar udruga Republike Hrvatske ili drugi odgovarajući registar;
* su upisani u Registar neprofitnih organizacija i vode transparentno financijsko poslovanje u skladu s propisima o računovodstvu neprofitnih organizacija;
* su registrirani kao udruge, zaklade, ustanove ili druge pravne osobe čija temeljna svrha nije stjecanje dobiti;
* imaju sjedište na području županije ili provode program/projekt na području županije;
* su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom (statut udruge mora biti usklađen s odredbama Zakona o udrugama („Narodne novine“ broj 74/14 )ili udruga mora podnijeti zahtjev za usklađivanjem nadležnom uredu što dokazuje potvrdom nadležnog ureda, a osoba ovlaštena za zastupanje udruge mora biti u mandatu);
* program/projekt koji prijave na javni natječaj županije, bude ocijenjen kao značajan (kvalitetan, inovativan i koristan) za razvoj civilnoga društva i zadovoljenje javnih potreba županije definiranih razvojnim i strateškim dokumentima;
* su uredno ispunili obveze iz svih prethodno sklopljenih ugovora o financiranju iz proračuna županije i drugih javnih izvora;
* nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu županije;
* se protiv Korisnika, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana člankom 48. Uredbe;
* općim aktom imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;
* imaju utvrđen način javnog objavljivanja programskog i financijskog izvješća o radu za proteklu godinu (mrežne stranice udruge ili drugi prikladan način);
* imaju zadovoljavajuće organizacijske kapacitete i ljudske resurse za provedbu programa/projekta;
* imaju uređen sustav prikupljanja članarina te uredno predaju sva izvješća županiji i drugim institucijama.

**Pravo prijave na Natječaj nemaju:**

* ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe;
* udruge koje nisu upisane u registar neprofitnih organizacija;
* udruge koje ne djeluju na području zdravstva i socijalne skrbi;
* udruge koje su nenamjenski trošile prethodno dodijeljena sredstva iz javnih izvora (nemaju pravo prijave sljedeće godine, računajući od godine u kojoj su provodile projekt);
* udruge koje su u stečaju,
* udruge koje nisu ispunile obveze vezane uz plaćanje doprinosa ili poreza.

2.2. PRIHVATLJIVA PRIORITETNA PODRUČJA I AKTIVNOSTI KOJE ĆE SE FINANCIRATI PUTEM NATJEČAJA/POZIVA

Udruge i ostale neprofitne organizacije sukladno ovom natječaju/pozivu, mogu prijaviti aktivnosti sukladno Uputama za prijavitelje :

Udruge i ostale neprofitne organizacije sukladno ovom natječaju/pozivu mogu prijaviti najviše dva projekta ili programa, ali samo jedan po prioritetnom području Natječaja na razdoblje provedbe od 12 mjeseci.

Ista udruga može biti partner na više projekata unutar prioritetnih područja Natječaja/poziva.

**-Prioritetno područje 1.-**zdravstvena i socijalno humanitarna djelatnost za programe/projekte usmjerene na zaštitu zdravlja, promicanja prava osoba s invaliditetom i djece s teškoćama u razvoju, humanitarna i socijalna djelatnost, prevencija siromaštva i socijalna isključenost te neprihvatljivo ponašanje djece i mladih.

ukupno planirana sredstva :90.000,00 kn,

**-Prioritetno područje 2.**- promicanje vrijednosti Domovinskog rata, unapređenje kvalitete života i pomoći braniteljima domovinskog rata i članovima njihovih obitelji, invalidima Domovinskog rata i članovima njihovih obitelji, civilnim žrtvama Domovinskog rata, obilježavanje važnih obljetnica i očuvanje uspomena na Domovinski rat te poboljšanje kvalitete života kroz organiziranje sportskih, kulturnih i drugih oblika druženja članova udruge.

ukupno planirana sredstva:300.000,00 kn,

**-Prioritetno područje 3.-** pomoć i podrška u području zaštite nasilja u obitelji, primarno je jačanje udruga za rad sa ženama i djecom žrtvama obiteljskog nasilja

ukupno planirana sredstva: 186.273,00 kn,

**-Prioritetno područje 4.-**pomoć i podrška u području brige za umirovljenike i osobe starije životne dobi.

ukupno planirana sredstva:180.000,00 kn

Popis aktivnosti nije konačan, već samo ilustrativan te će se odgovarajuće aktivnosti koje doprinose ostvarenju cilja natječaja/poziva, a koje nisu naprijed spomenute, također uzeti u obzir za financiranje. O prihvatljivosti aktivnosti odlučuje povjerenstvo.

Prihvatljivo razdoblje trajanja programa/ projekta, je od 01.01.2019. do 31.12.2019. godine te će se odobravati troškovi nastali u navedenom razdoblju neovisno od dana potpisa ugovora.

Pri provedbi aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.

Prilikom provedbe programa/projekta korisnik sredstava je dužan na svim informativnim, propagandnim, tiskanim, video i drugim materijalima vezanim uz program/projekt istaknuti logotip i naziv Brodsko-posavska županija, kao instituciju koja financira odnosno sufinancira program/projekt te je dužan dati suglasnost Brodsko-posavskoj županiji da koristi i objavljuje navedene materijale.

2.3. PRIHVATLJIVI TROŠKOVI KOJI ĆE SE FINANCIRATI PUTEM NATJEČAJA

Sredstvima ovog natječaja/poziva mogu se financirati samo stvarni i prihvatljivi troškovi, nastali provođenjem programa/projekta u vremenskom razdoblju naznačenom u ovim uputama.

Prilikom procjene programa/projekta ocjenjivat će se potreba naznačenih troškova u odnosu na predviđene aktivnosti kao i realnost visine navedenih troškova.

Pod **prihvatljivim izravnim troškovima** podrazumijevaju se troškovi koji su neposredno povezani uz provedbu pojedinih aktivnosti predloženog programa/projekta udruge kao što su:

* troškovi organizacije i znanstveno – stručnih savjetovanja;
* troškovi promocije - pri čemu treba posebno naznačiti vrstu i cijenu stavke usluge;
* materijal za aktivnosti;
* grafičke usluge (grafička priprema, usluge tiskanja letaka, brošura, časopisa i sl. (pri čemu treba navesti vrstu i namjenu usluge, količinu, jedinične cijene);
* usluge promidžbe (televizijske i radijske prezentacije, održavanje internetskih stranica, obavijesti u tiskovinama, promidžbeni materijal i sl. (pri čemu je potrebno navesti vrstu promidžbe, trajanje i cijenu usluge);
* troškovi reprezentacije vezani uz organizaciju programskih/projektnih/ aktivnosti (pri čemu treba navesti svrhu, učestalost i očekivani broj sudionika i sl.);
* izdaci za troškove plaća i naknada voditeljima programa/projekta izvoditeljima iz udruge i/ili vanjskim suradnicima koji sudjeluju u provedbi projekta (ugovor o autorskom djelu i honorar, ugovor o djelu, ugovor o djelu redovitog studenta, ugovor o radu) pri čemu treba navesti ime i prezime osobe koja će biti angažirana, njezine stručne kompetencije, broj mjeseci i mjesečni bruto iznos naknade;
* troškovi komunikacije (troškovi telefona, interneta i sl.) koji moraju biti specificirani;
* troškovi nabavke opreme nužne za provedbu programa/projekta koja mora biti specificirana po vrsti i iznosu;
* putni troškovi (npr. dnevnice za službena putovanja);
* izdaci za prijevoz i smještaj (pri čemu je potrebno specificirati broj osoba, odredište, učestalost i svrhu putovanja te vrstu javnog prijevoza, vrstu smještaja i broj noćenja);
* ostali troškovi koji su izravno vezani za provedbu aktivnosti programa/projekta..

Pod **neizravnim troškovima** podrazumijevaju se troškovi koji nisu izravno povezani s provedbom programa/projekta, ali neizravno pridonose postizanju njegovih ciljeva pri čemu i ovi troškovi trebaju biti specificirani i obrazloženi. **Prihvatljivi neizravni troškovi se odobravaju i pokrivaju u maksimalnom iznosu do 20% odobrenog iznosa financiranja iz proračuna Županije.**

**Prihvatljivi neizravni troškovi** su: energija, voda, troškovi korištenja prostora (najam, zakup), uredski materijal, sitni inventar, telefon, pošta i dr. neizravni troškovi koji doprinose postizanju ciljeva programa/projekta.

U **neprihvatljive troškove** spadaju:

* dugovi i stavke za pokrivanje gubitaka ili dugova;
* dospjele kamate;
* stavke koje se već financiraju iz javnih izvora;
* kupovina zemljišta ili građevina, osim kada je to nužno za izravno provođenje programa ili projekta, kada se vlasništvo mora prenijeti na korisnika financiranja i/ili partnere najkasnije po završetku programa ili projekta;
* gubici na tečajnim razlikama;
* zajmovi trećim stranama.

2.4. NAČIN PRIJAVE

Prijava se smatra potpunom ukoliko sadrži sve prijavne obrasce i obvezne priloge kako je zahtijevano u pozivu na dostavu programskih/projektnih prijava i natječajnoj dokumentaciji. Sve stavke prijavnog obrasca moraju biti u potpunosti popunjene, osim ukoliko određena stavka nije primijenjiva za udrugu.

**Obvezna dokumentacija:**

1. ispunjen, potpisan i ovjeren obrazac opisa programa/projekta;
2. ispunjen, potpisan i ovjeren obrazac proračuna programa/projekta;
3. preslika Izvoda o registraciji udruge iz Registra udruga RH ili drugog odgovarajućeg registra, ne starija od 3 mjeseca (može ga zamijeniti i ispis elektronske stranice sa svim podacima udruge iz registra);
4. preslika Izvatka iz registra neprofitnih organizacija (može ga zamijeniti i ispis elektronske stranice sa svim podacima organizacije iz registra);
5. preslika ovjerenog važećeg statuta prijavitelja;
6. financijski izvještaj udruge
   1. za obveznike dvojnog knjigovodstva: preslika godišnjeg Izvještaja o prihodima i rashodima, bilanca i bilješke uz financijske izvještaje za 2018. godinu;
   2. za obveznike jednostavnog knjigovodstva: odluka o vođenju jednostavnog knjigovodstva i primjeni novčanog računovodstvenog načela usvojena od zakonskog podnositelja i godišnji financijski izvještaj o primicima i izdacima za 2018. godinu;
7. potpisana izjava o nepostajanju dvostrukog financiranja;
8. Izjava o partnerstvu (ukoliko se program/projekt provodi u partnerstvu sa drugim prihvatljivim subjektima).

Neobavezni dijelovi prijave su izvodi iz novinskih članaka, publikacija, fotografije, nagrade i sl., kao dokaz dosadašnjih aktivnosti i realiziranih sličnih programa/ projekata.

Udruga kojoj će biti odobreno financiranje prije potpisa ugovora će morati dostaviti sljedeće dokumente:

1. Uvjerenje nadležnog suda da se ne vodi kazneni postupak protiv osobe ovlaštene za zastupanje udruge i voditelja projekta, ne starije od 6 mjeseci od dana objave natječaja;
2. Potvrda Ministarstva financija/Porezne uprave o stanju javnog dugovanja za prijavitelja i partnere, ne starija od 30 dana od dana objave natječaja.

2.4.1. Sadržaj opisnog obrasca programa/projekta

Opisni obrazac programa/projekta dio je obvezne dokumentacije. Sadrži podatke o prijavitelju, partnerima te sadržaju programa/projekta koji se predlaže za financiranje.

Obrazac je potrebno ispuniti na računalu.

2.4.2. Sadržaj obrasca Proračuna programa/projekta

Obrazac Proračuna dio je obvezne dokumentacije. Sadrži podatke o svim izravnim i neizravnim troškovima programa/projekta, kao i o financijskim sredstvima koje se traže od davatelja.

Prijava u kojoj nedostaje obrazac Proračuna neće biti uzeta u razmatranje, kao ni prijava u kojoj obrazac proračuna nije u potpunosti ispunjen.

Obrazac je potrebno ispuniti na računalu.

2.4.3. Slanje prijave

Obvezne obrace i propisanu dokumentaciju potrebno je poslati u papirnatom obliku (jedan izvornik). Prijava sadržava obvezne obrasce vlastoručno potpisane od strane osobe ovlaštene za zastupanje i ovjerene službenim pečatom udruge. Izvornik prijave se šalje poštom ili osobno i to kako slijedi:

1. poštom u zatvorenoj omotnici na adresu:

**Brodsko-posavska županija, Upravni odjel za zdravstvo i socijalnu skrb (NE OTVARAJ - Javni natječaj za financiranje programa i projekata udruga s područja Brodsko-posavske županije koji su od interesa za opće dobro iz zdravstva i socijalne skrbi za 2019. godinu), Petra Krešimira IV 1, 35000 Slavonski Brod**

1. osobnom dostavom u pisarnicu Brodsko-posavske županije na adresu Petra Krešimira IV 1, 35000 Slavonski Brod.

Na omotnici je obavezno navesti naziv prijavitelja.

Rok za prijavu na natječaj je do travnja 2019. godine.

Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na natječaj.

Sve prijave poslane izvan roka neće biti uzete u razmatranje.

Sve potrebne informacije vezane uz ovaj Javni natječaj mogu se dobiti u Upravnom odjelu za zdravstvo i socijalnu skrb Brodsko-posavske županije (ured 300), Petra Krešimira IV 1, Slavonski Brod, tel. 035/216-379 i , e-mail: [bdosen@bpz.hr](mailto:bdosen@bpz.hr) .

Za sva pitanja koja nisu definirana Javnim natječajem /pozivom i Uputama za prijavitelje relevantna je Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (“Narodne novine”, broj 26/15.).

2.5. PROCJENA PRIJAVE I DONOŠENJE ODLUKE O DODJELI SREDSTAVA

Sve pristigle i zaprimljene prijave proći će kroz sljedeću proceduru:

1. **PREGLED PRIJAVA U ODNOSU NA PROPISANE UVJETE NATJEČAJA/POZIVA**

Davatelj financijskih sredstava ustrojava posebno tijelo za provjeru propisanih uvjeta natječaja/poziva, odnosno Povjerenstvo za provjeru propisanih uvjeta javnog natječaja/poziva koje provjerava sljedeće:

* je li prijava dostavljena na pravi javni natječaj/poziv i u zadanome roku;
* da li je zatraženi iznos sredstava unutar financijskih pragova postavljenih u javnom natječaju/poziv;
* je li lokacija provedbe programa ili projekta prihvatljiva (ako je primjenjivo na uvjete javnog natječaja/poziva);
* jesu li prijavitelj i partner (ako je primjenjivo) prihvatljivi sukladno uputama za prijavitelje;
* jesu li dostavljeni, potpisani i ovjereni svi obvezni obrasci te
* jesu li ispunjeni drugi formalni uvjeti javnog natječaja/poziva.

Nakon provjere svih pristiglih i zaprimljenih prijava u odnosu na propisane uvjete natječaja/poziva, Povjerenstvo za provjeru propisanih uvjeta javnog natječaja7poziva donosi odluku koje se prijave upućuju u daljnju procedure, odnosno stručno ocjenjivanje, a koje se odbijaju iz razloga ne ispunjavanja propisanih uvjeta javnog natječaja/poziva.

Ukoliko prijave imaju manje nedostatke koji ne utječu na sadržaj bitan za ocjenjivanje prijave, davatelj financijskih sredstava na prijedlog Povjerenstva za provjeru propisanih uvjeta javnog natječaja/poziva može zatražiti naknadno dopunjavanje, odnosno ispravljanje prijave potrebnim podacima i prilozima u roku od 8 dana.

Davatelj će pisanim putem obavijestiti sve prijavitelje koji nisu zadovoljili propisane uvjete javnog natječaja/poziva o razlozima odbijanja njihove prijave. Prigovor na administrativni postupak moguće je izjaviti u roku 8 dana od dana primitka obavijesti.

1. **OCJENA PRIJAVA KOJE SU ZADOVOLJILE PROPISANE UVJETE**

**NATJEČAJA**

Davatelj financijskih sredstava ustrojava Povjerenstvo za ocjenu prijavljenih programa/projekata koje se sastoji od 3 člana. Svaka pristigla i zaprimljena prijava koja je prošla provjeru propisanih uvjeta javnog natječaja ocjenjuje se temeljem obrasca za ocjenu kvalitete/vrijednosti programa/projekta.

Temeljem provedene ocjene prijava koje su zadovoljile propisane uvjete natječaj/poziva, Povjerenstvo za ocjenu prijavljenih programa/prjekata će sastaviti privremenu listu odabranih programa/projekata prema bodovima koje su postigli u procesu ocjene. Privremena lista sastoji se od prijava rangiranih prema broju bodova, čiji zatraženi iznos ne premašuje ukupni planirani iznos natječaja/prijave. Uz privremenu listu, temeljem bodova koje su ostvarile tijekom ocjene, Povjerenstvo za ocjenu prijevljenih programa/projekta će sastaviti I rezrevnu listu odabranih programa/projekata za dodjelu sredstava.

Prijavljeni program/projekt mora osvariti minimalno 42 boda kako bi mogao ostvariti pravo na rangiranje na bodovnoj listi.

Kriteriji za odabir odnosno dodjelu sredstava za program/projekt su sljedeći:

* **institucionalna sposobnost prijavitelja/partnera** - ima li prijavitelj dovoljno iskustva i stručnog kapaciteta za provedbu planiranih aktivnosti programa/projekta (imaju li odgovarajuće sposobnosti i vještine za njegovu provedbu te znanja o problemima koji se rješavaju ovim natječajem/pozivom

; imaju li prijavitelj i partner(i) dovoljno upravljačkog kapaciteta (uključujući osoblje, opremu i sposobnost vođenja proračuna programa/projekta); postoji li jasna struktura upravljanja programom/projektom; je li jasno definiran tim i obveze njegovih članova;

* **relevantnost programa/projekta** - koliko je prijedlog programa projekta relevantan u odnosu na ciljeve i prioritetna područja aktivnosti natječaja (je li program/projekt u skladu s mjerama i aktivnostima u planiranim nacionalnim/regionalnim/lokalnim programima, strategijama i politikama koje su u nadležnosti davatelja financijskih sredstava); jesu li ciljevi programa/projekta jasno definirani i realno dostižni; jesu li aktivnosti programa/projekta jasne, opravdane, razumljive i provedive; jesu li rezultati jasno određeni i hoće li aktivnosti dovesti do ostvarivanja rezultata; ima li program/projekt jasno definirane korisnike (broj, dob, spol i sl.); definira li i u kojoj mjeri program/projekt njihove probleme i potrebe; pridonosi li program/projekt i u kojoj mjeri rješavanju problema korisnika; u kojoj mjeri su rezultati programa/projekta održivi;
* **proračun (troškovi)** - jesu li troškovi programa/projekta realni u odnosu na određene rezultate i predviđeno vrijeme trajanja; jesu li troškovi programa/projekta usklađeni s planiranim aktivnostima programa/projekta.

1. **DOSTAVA DODATNE DOKUMENTACIJE I UGOVARANJE**

Kako bi se izbjegli dodatni nepotrebni troškovi prilikom prijave na natječaj, davatelj financijskih sredstava tražiti će dodatnu dokumentaciju isključivo od odnih prijavitelja koji su temeljem postupka ocjene prijava ušli na Privremenu listu odabranih programa/projekta za dodjelu sredstava.

**Dodatna dokumentacija:**

1. Uvjerenje nadležnog suda da se ne vodi kazneni postupak protiv osobe ovlaštene za zastupanje udruge i voditelja programa/projekta, ne starije od 6 mjeseci od dana objave natječaja;
2. Potvrda Porezne uprave, ne starija od 30 dana od dana objave natječaja.

Ukoliko prijavitelj ne dostavi traženu dodatnu dokumentaciju u roku od 15 dana, njegova prijava će se odbaciti kao nevažeća.

Ukoliko se provjerom dodatne dokumentacije ustanovi da neki od prijavitelja ne ispunjava tražene uvjete natječaja, njegova prijava neće se razmatrati za postupak ugovaranja.

Prije konačnog potpisivanja ugovora s korisnikom sredstava, a temeljem procjene Povjerenstva za ocjenu prijavljenih programa/prjekata, davatelj financijskih sredstava može tražiti reviziju obrasca proračuna kako bi procjenjeni troškovi odgovarali realnim troškovima u odnosu na predložene aktivnosti.

Rezervna lista odabranih programa/projekata za dodjelu sredstava aktivirat će se prema redoslijedu ostvarenih bodova prilikom ocjene ukoliko, nakon provjere dodatne dokumentacije i procesa revizije proračunskih obrazaca, ostane dovoljno sredstava za ugovaranje dodatnih programa/projekata.

Nakon provjere dostavljen dokumentacije, Povjerenstvo za ocjenu prijavljenih programa/projekata predlaže konačnu listu odabranih programa/ projekata za dodjelu srestava na odlučivanje Županu Brodsko -posavske županije.

Svi prijavitelji, čije su prijave ušle u postupak ocjene, biti će obaviješteni o donesenoj Odluci o dodjeli financijskih sredstava programima/projektima u sklopu natječaja/poziva.

Sa prijaviteljima kojima su odobrena financijska sredstva Županija će potpisati Ugovor o su(financiranju) u roku od 30 dana od dana donošenja odluke o su(financiranju).

Korisnicima će se financijska sredstva isplatiti jednokratno (u roku od 30 dana od potpisivanja ugovora) ili isplatom u dva obroka tijekom provedbe programa/projekta sukladno ostvarenju proračunskih prihoda u 2019. godini.

Korisnici su dužni dostaviti završni izvještaj o provedbi programa/projekta Brodsko-posavskoj županiji u roku od 30 dana od završetka programa/ projekta ili zaključno do 31. siječnja 2020. godine za prethodnu godinu na propisanim obrascima.

Zabranjeno je dvostruko financiranje kada su u pitanju iste aktivnosti koje se provode na istom području u istom vremenskom periodu i za iste korisnike. Podnositelj prijave dužan je popuniti i potpisati obrazac kojim dane pisanu izjavu pod materijalnom i kaznenom odgovornošću o nepostojanju dvostrukog financiranja.

Udruge kojima nisu odobrena financijska sredstva mogu izvršiti uvid u zbirnu ocjenu njihovog programa/projekta. Zahtjev za naknadnim uvidom dostavlja se davatelju financijskih sredstava elektroničkim ili pisanim putem.

Udruge kojima nisu odobrena financijska sredstva imaju pravo podnijeti prigovor na natječajni postupak u roku 8 dana od dana primitka obavijesti.

**3. POPIS NATJEČAJNE DOKUMENTACIJE**

1. Pravilnik;

2. Tekst javnog natječaja/poziva;

3. Upute za prijavitelje;

4. Obrasce za prijavu programa/projekta:

4.1. Obrazac opisa programa/projekta;

4.2. Obrazac proračuna programa/projekta;

5. Popis priloga koji se prilažu prijavi;

6. Obrazac za ocjenu kvalitete/vrijednosti programa/projekta;

7. Obrazac izjave o nepostojanju dvostrukog financiranja;

8. Obrazac izjave o partnerstvu (ako je primjenjivo);

9. Obrazac ugovora o financiranju programa/projekta;

10.Obrasce za izvještavanje:

10.1.Obrazac opisnog izvještaja provedbe programa/projekta;

10.2.Obrazac financijskog izvještaja provedbe programa/projekta/manifesta-

10.3.Obrazac financijskog izvješća PROR – POT.